== Yngve-Frej ==
'''Yngvi''' (alt. '''Yngve''') var den mytologiske stamfader til [[Ynglingeslægten]], som de tidligst kendte [[Norges regenter|norske]] og [[Sveriges regenter|svenske konger]] hævdede at nedstamme fra. Hans oprindelse er usikker, men bliver i flere kilder som ''[[Ynglingesaga]]'' og ''[[Gesta Danorum]]'' identificeret som guden Frej. Andre kilder tyder på, at han oprindeligt har været en stammegud for de folkeslag, som [[Tacitus]] omtaler i ''[[Germania (bog)|Germania]]'' som [[Ingvæoner]]ne. Han beretter, at germanerne opfatter guden [[Tuisco]] og hans søn [[Mannus]] som deres stamfædre. Mannus’ tre sønner gav navn til de tre overordnede germanske stammer; kystfolket Ingvæonerne, indlandets [[Herminoner]] og de resterende [[Istvæoner]]. I et angelsaksisk digt fra ca. 1100 fortælles det fx:
:''Ing blev set første gang af mænd blandt Østdanerne.''
Digtet omtaler også, at Ing havde en vogn. Den kan sandsynligvis være en parallel til gudinden [[Nerthus]]’ vogn og Frejs vogn fra yngre kilder.{{kilde mangler|dato=Uge 35, 2009}} Ing omtales også i yngre angelsaksisk litteratur under forskellige navne, bl.a. i digtet ''[[Beovulf-kvadet|Beowulf]]'' (varianter af ''Ings venner'').
Religion